Komîteya Amadekarîye ya Nobeta Azadîye bi mesajêkî beşdarê Newroza Azadîye ya Serra 50. selam kerdî. Komîteya Amadekarîye ya Nobeta Azadîye ya ke şaristanê Strasbourgî yê Fransa de seba azadîya Abdullah Ocalanî yena kerdene, mesajê xo de verî Newroze fîraz kerde.
Komîte îfade kerd ke oyo ke şarê kurdî resnayo na aste îrade û xoverdayîşo bêhempa yê Rayberê Şarê Kurdî yo. Komîte vat: ''Nîqaşê serê rayîr û metoodanê azadîya şarê kurdî bi nêzdbîyayîşê Rayber Apoyî yê Newroze eşkera bîyî. Mazlûm Doganî Newroze de cewabêko tarîxî dabi dişmenî. No cewab Zekîye Alkan, Rehişane Demîrel, Ronahî, Bêrîvane reyde domîya. Newroze bi nê hawayî seba kurdan bi xoverdayîş.
Şayîyanê Newroza 2022î mojna ke şarê kurdî cuya bê Rayberîye qebul nêkeno. Nameyê Komîteya Amadekarîye ser o ma pêro beşdaranê Newroze selam kenê.
Ma nameyê şarê kurdî ser o Strasbourg de azadîya Rayber Apoyî wazenê. Na nobete bi serran o bi dîsîplîn û îradeyî dewam kena. Newroze seba şarê kurdî yena manaya xoverdayîş û azadîye. Kurdan Newroza 2022î de seb azadîya Rayber Apoyî bi hawayêkê topyekûnî têkoşîn kerd.
Oyo ke şarê kurdî resnayo na aste îrade û xoverdayîşo bêhempa yê Rayberê Şarê Kurdî yo. Newroza serra 50. dîyarîya Rayberê xo kenê. Faşîzm do bêro rijnayene, Rayber Apo azad bibo.''
